Qanun Lumboi Lhee
Bukonle sayang Qanun lumboi lhee
Goh timoh bulee ka keunong wiet pha
Ka gadoh tuwah bagah that layee
Gohlom meuteuntee sihat meugisa
Pasai 36 nyang keunong palee
Anco meu-abee hana meuhoka
Padahai asoe cukop meuteuntee
Get that peureulee bak jinoe masa
Asoe pasai nyan deungo hai sampee
Keu ureueng lakee DPRA-DPRK
Qur^an suci beuna lam ulee
Nyang paleng teuntee beujeuet geubaca
Yoh watee geusah deubat meutabee
Awak lhee ploh lhee seutuju rata
Cit limong blah droe nyang asek ulee
Ka sah hai sampee Qanun mulia
Padum uroe ceh goh timoh bulee
Teuma ka geuthee keudeh Jakarta
Laju pareksa puta teurajee
Sigra geubri thee keunoe u Banda
Meundagri RI ureueng nyang bri thee
Meunoe ban lagee lam surat haba
Pasai 36 payah loet bulee
Sabab roh bajee tingkat negara
Nyang ato Parnas Nasional teuntee
Daerah reudee hana kuasa
Pasai 36 sang jadeh layee
Rugoe meuribee Qanun geupeuna
Teusia payah deubat prah ulee
^Ohka lam pangkee jeuet sia-sia
Abeh ngon dana meujuta ribee
Sang meunyum malee watee takira
Asoe pasai nyan le guna sampee
Kon tok nyang lakee DPRA-DPRK
Aneukmiet Aceh nyang lahee-lahee
Geulantoe kayee awe teuputa
Beu-o beuet Qur^an hana peue lakee
Bupati-DPR bek hawa gata
Meunan nasihat Teungku ngon Guree
Wareh ngon sampee lom Ayah-Bunda
T.A. Sakti
Peminat Sastra Aceh, tinggal di Banda Aceh
Catatan :
-Qanun Lumboi Lhee = Qanun nomor 3 Tahun 2008
-Sampee = Famili; keluarga jauh
-Meutabee = sungguh-sungguh, serius
-Teurajee = benang pengimbang pada layangan
-Parnas = Partai Nasional
-Lahee-lahee = batat, malas
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn gla_Latn ace_Latn ind_Latn ace_Latn min_Latn ind_Latn ban_Latn min_Latn ace_Latn